počasie v Ženeve
najteplejším mesiacom je júl s priemernou teplotou 20 °c, ktorá sa však cez deň často šplhá aj cez 25 °c. naopak, najchladnejším mesiacom je január s priemernou teplotou okolo 2 °c. najviac prší v septembri, kedy spadne v priemere až 110 mm zrážok.
kedy je teda dovolenka v Ženeve správna voľba? najlepším časom na návštevu je jún až august, keď sa v meste nekoná až tak veľa konferencií a vonku je príjemné počasie. príjemné počasie je aj v apríli a máji, ceny ubytovania sú však vtedy o niečo vyššie.
národnou menou je švajčiarsky frank, ktorý zameníte bezproblémovo za eurá po príchode do krajiny. niektoré súkromné podniky akceptujú i platbu v eurách, avšak často si za to účtujú poplatok.
hľadáte hotel v Ženeve? Ženeva je biznis mesto, hotely sú tu preto drahšie počas pracovných dní a lacnejšie cez víkendy. ubytovanie v meste ponúka široké možnosti od lacnejších hostelov až po luxusné apartmány. ceny a polohu ubytovania si môžete skontrolovať a rezervovať ubytovanie priamo cez pelikán.
sieť verejnej dopravy v Ženeve sa nazýva unireso. tvoria ju autobusy a električky (spoločnosť tpg), kyvadlové člny (mouettes) a mestské vlaky (cff). systém je prepojený, a teda unireso lístok môžete použiť na všetky z uvedených typov dopravy v rámci mesta (zóna 10, pod ktorú spadá aj letisko). lístok si môžete kúpiť ako prestupný lístok, ktorý platí 60 minút (3 chf) alebo ako lístok, ktorý platí na 3 zástavky (2 chf). lístky si môžete kúpiť v automatoch na zástavkách. je na nich priamo vyznačený čas platnosti, nemusíte ich teda označovať vo vnútri vozidla. denný lístok stojí 10 chf, po 9-tej hodine ráno 8 chf. automaty nevydávajú, preto si vopred vypravte presnú cenu v minciach. v novinových stánkoch, supermarketoch a pobočkách tpg si môžete zakúpiť predplatenú kartu v hodnote 20, 30 alebo 50 chf, ktorej kredit použijete na opakované kúpy lístka v automate.
Šoférovanie po meste je pomerne jednoduché. vopred sa však oboznámte s pravidlami, ktoré platia pre rôzne parkovacie zóny. viac sa o nich dozviete tu. ak sa rozhodnete preskúmať mesto či okolie týmto spôsobom, auto vám odporúčame požičať už pri letisku. rezervovať si ho môžete aj priamo cez pelikán.